Diari Oficial de la Generalitat Valenciana


Sumari del DOGV 4223, del 08-04-2002 (2002/3276)

ORDRE de 25 de març de 2002, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Direcció General de Producció Agrària per a l'exercici 2002, i es modifiquen aspectes d'algunes ordres.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3276


Data del document
:   25-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * gestió de residus
    * residu
    * reciclatge professional
    * agricultor
    * situació de l'agricultura
    * abonament
    * segur agrícola
    * suport econòmic
    * ajuda a l'agricultura
    * agres

ORDRE de 25 de març de 2002, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Direcció General de Producció Agrària per a l'exercici 2002, i es modifiquen aspectes d'algunes ordres. [2002/X3276]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 10/2001, de 27 de desembre, de la Generalitat Valenciana, de Pressupostos per a l'exercici 2002.
  
S'hi inclouen modificacions de les ordres de 20 de juliol de 1998, sobre ajudes per al sanejament de plantacions de cítrics afectades pel virus de la tristesa, de 15 de setembre de 1994, sobre ajudes a la reposició de plantes de cítrics en explotacions afectades per les inundacions de 1982 a determinats municipis, de 29 de març, sobre ajudes per canvi varietal en determinats cítrics, i de 26 de març de 1991, per la qual es regula la concessió d'ajudes als agricultors per al foment de la utilització del compost, totes elles de la Conselleria d'Agricultura, Pesca i Alimentació.
  
Per això, a proposta del director general de Producció Agrària, en l'exercici de la competència que tinc atribuïda per mitjà de la Llei 5/1983, de 30 de desembre, de Govern Valencià,
  
ORDENE
  
Article 1
  
Es convoquen les ajudes establides per a 2002 en les línies de subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Producció Agrària. El termini de presentació de sol·licituds finalitzarà la data que s'estableix per a cadascuna d'elles.
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Producció Agrària es concediran en l'exercici 2002 a càrrec de les línies de subvenció i pels imports globals màxims que s'hi determinen, d'acord amb la Llei 10/2001, de 27 de desembre, de Pressupostos de la Generalitat Valenciana per a l'exercici 2002.
  
Programa 714.20 Ordenació i millora de les produccions agràries
  
Línia T1785000
  
Ordre de 13 d'abril de 1992, de la Conselleria d'Agricultura i Pesca, per la qual es regula la concessió d'ajudes a l'organització de cursos, congressos i cicles de conferències d'interés general per al sector agrari de la Comunitat Valenciana (DOGV núm. 1784, de 18.05.92).
  
Data límit de presentació de sol·licituds: 31 d'agost de 2002.
  
Import global màxim: 9.015 euros.
  
Ordre de 25 de novembre de 1978, del Ministeri d'Agricultura, sobre concessió d'auxilis a mitjans de producció i noves tècniques en cultius herbacis, i Ordre de 31 de març de 1979, sobre concessió a mitjans de producció i noves tècniques en cultius llenyosos (BOE núm. 286, de 30.11.78, i núm. 99, de 25.04.79).
  
Data límit de presentació de sol·licituds: 31 d'agost de 2002.
  
Import global màxim: 39.065 euros.
  
Línia T1786000
  
Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització de compost (DOGV núm. 1524, de 18 d'abril de 1991).
  
Data límit de presentació de sol·licituds:30 d'abril de 2002.
  
Import global màxim: 282.475 euros.
  
Línia T3092000
  
Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries compreses en els plans anuals d'assegurances agràries combinades (DOGV núm. 3403, de 30 de desembre de 1998), modificada per mitjà de l'Ordre de 18 de juliol de 2000 (DOGV núm. 3798, de 21.07.2000).
  
Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries en els sectors apícola i cunícola de la Comunitat Valenciana.
  
Import global màxim: 97.635.680 euros.
  
Línia T4724000
  
Ordre de 20 de juliol de 1998, de la Conselleria d'Agricultura, Pesca i Alimentació, sobre ajudes al sanejament de plantacions de cítrics afectades pel virus de la tristesa (DOGV núm. 3297, de 30 de juliol de 1998), modificada per mitjà de l'Ordre de 29 de març de 2000 (DOGV 3733, de 18 d'abril de 2000).
  
Ordre de 29 de març de 2000, per la qual es regulen ajudes per a canvi varietal en determinats cítrics (DOGV 3733, de 18 d'abril de 2000).
  
Import global màxim: 3.235.000 euros.
  
Línia T1957000
  
Ordre de 15 de setembre de 1994, de la Conselleria d'Agricultura, Pesca i Alimentació, d'ajudes a la reposició de plantes de cítrics en explotacions afectades per les inundacions de 1982 en determinats municipis (DOGV núm. 2365, de 13 d'octubre de 1994).
  
Data límit de presentació de sol·licituds: 30 de juny de 2002.
  
Import global màxim: 35.645 euros.
  
Línia T0180000
  
Ordre de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport a la promoció de noves tecnologies en maquinària i equipaments agraris (BOE núm. 52, de 2 de març de 1993).
  
Ordre de 13 de juliol de 1993, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport a la promoció de noves tecnologies en maquinària i equipaments agraris (DOGV núm. 2092, de 30 d'agost de 1993).
  
Data de presentació de sol·licituds: 30 de setembre de 2002
  
Import global màxim: 104.399 euros.
  
Article 2
  
La justificació de la realització de la conducta, activitat o inversió que es finançarà amb alguna de les subvencions a què es fa referència en aquesta ordre es realitzarà per mitjà de la presentació de les certificacions corresponents i de la manera que s'establisca en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupuestari per al qual, en cada cas, s'haja concedit l'ajuda pública d'acord amb les seues bases reguladores. En el cas de subvencions plurianuals, es justificarà en cada any o exercici pressupostari per l'import o anualitat corresponent.
  
No obstant això, per a qualsevol de les ajudes previstes en aquesta ordre, l'execució de les inversions es podrà iniciar amb posterioritat a la data de formalització de la sol·licitud, sempre que es faça constar, segons el certificat del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud per a aquestes. Aquest certificat no implicarà cap compromís per part de la Conselleria d'Agricultura, Pesca i Alimentació en cas que la resolució no siga favorable perquè el sol·licitant no acompleix els requisits o condicions, o que part de la inversió no siga atesa aplicant-se el prorrateig en els casos en què estiga previst en les bases reguladores corresponents.
  
Article 3
  
Les ajudes regulades en aquesta ordre es tramitaran, pel que fa al termini de presentació de sol·licituds, per les dates indicades.
  
Transcorreguts sis mesos des de la finalització del termini hàbil de presentació de sol·licituds de les ajudes sense que s'haja dictat resolució expressa, s'entendran desestimades.
  
Les sol·licituds presentades una vegada finalitzat el termini establit en aquesta convocatòria s'incorporaran a la següent, amb la petició prèvia de l'interessat, sempre que les inversions s'inicien amb posterioritat a la data de formalització de la sol·licitud i sobre les quals hi haurà un certificat de tècnic competent per a la instrucció de les ajudes en què es farà constar aquesta circumstància (la no-iniciació de les inversions en la dita data). Aquest certificat no implicarà cap compromís per part de la Conselleria d'Agricultura, Pesca i Alimentació en cas que no es convoquen les ajudes en l'exercici següent, en cas que la resolució no siga favorable perquè el sol·licitant no acompleix tots els requisits o condicions o que part de la inversió no siga atesa aplicant-se el prorrateig en els casos en què estiga previst en les bases reguladoras corresponents. No obstant això, el sol·licitant haurà de reiterar la seua sol·licitud en el termini hàbil establit en la convocatòria de l'exercici següent actualitzant la documentació corresponent.
  
Article 4
  
Els beneficiaris de les ajudes hauran de justificar el compliment de les obligacions tributàries i davant la Seguretat Social en el moment de la presentació de sol·licituds, d'acord amb l'Ordre de 30 de maig de 1996, de la Conselleria d'Economia i Hisenda, i amb la Resolució de 8 de juliol de 1998, de la Conselleria d'Economia i Hisenda i Administració Pública, per la qual es fa pública la relació de subvencions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda.
  
Article 5
  
Es modifica l'Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització del compost (DOGV núm. 1524, de 18 d'abril de 1991), en els termes següents:
  
L'article primer queda redactat de la manera següent: ?La Conselleria d'Agricultura, Pesca i Alimentació concedirà ajudes als agricultors que pertanguen a entitats associatives agràries i que hagen aportat a les seues terres situades al territori de la Comunitat Valenciana compost produït en aquesta, procedent del tractament per fermentació controlada de residus orgànics urbans. Cal haver fet la compra del compost per mitjà de les entitats associatives agràries en què estiguen integrats i no ha d'haver estat objecte d'ajuda. Cal haver realitzat l'aplicació del compost en l'any natural anterior al de la sol·licitud.-
  
Els apartats 1 i 2 de l'article segon se substitueixen pels següents: ?1. El compost aportat ha de complir la normativa vigent.
  
2. Les fàbriques productores de compost garantiran, per mitjà dels butlletes d'anàlisis corresponents, que el compost subministrat compleix les exigències de l'apartat anterior?.
  
L'apartat 1 de l'article tercer queda substituït pel següent: ?1. Les entitats associatives agràries a què pertanguen els agricultors sol·licitants presentaran les sol·licituds als serveis territorials de la Conselleria d'Agricultura, Pesca i Alimentació, les quals hauran d'anar acompanyades d'un certificat d'adquisició i ús del compost.-
  
La lletra a) de l'apartat 2 de l'article tercer queda redactada de la manera següent: ?Per cada sol·licitant: - Dades d'identificació, número d'identificació fiscal, superfície de secà en hectàrees, superfície de regadiu en hectàrees, quantitat de compost comprat i subvenció sol·licitada?.
  
La lletra b) de l'apartat 2 de l'article tercer queda redactada de la manera següent: ?Per al conjunt de la sol·licitud col·lectiva: - Superfície total de secà en hectàrees, superfície total de regadiu en hectàrees, quantitat total de compost utilitzat i subvenció total sol·licitada?.
  
L'apartat 3 de l'article tercer es modifica, i la seua redacció definitiva és la següent: ?El termini de presentació de sol·licituds finalitzarà el 28 de febrer de cada any.-
  
L'apartat 1 de l'article quart passa a tenir la redacció següent: ?Les entitats associatives agràries conservaran a disposició de la Conselleria d'Agricultura, Pesca i Alimentació, per al control, les sol·licituds individuals, les butlletes d'anàlisis esmentades en l'article segon, les factures de venda a nom dels agricultors per als quals se sol·licita la subvenció i relació amb dades cadastrals de les parcel·les en què s'ha aplicat el compost?.
  
L'article cinqué queda redactat de la manera següent: ?1. La quantia de l'ajuda serà de 75 euros per hectàrea per a les superfícies de secà i 150 euros per hectàrea per a les superfícies de regadiu.
  
2. Per tenir dret a les ajudes caldrà haver aplicat un mínim de 18 tones per hectàrea en secà i 36 tones per hectàrea en regadiu?.
  
Article 6
  
Es modifica l'Ordre de 15 de setembre de 1994, de la Conselleria d'Agricultura, Pesca i Alimentació, per la qual es regulen les ajudes a la reposició de plantes de cítrics en explotacions afectades per les inundacions de 1982 en determinats municipis, en els termes següents:
  
L'article segon queda redactat de la manera següent: ?El preu màxim que es considerarà, a l'efecte de les ajudes a què es fa referència en aquesta disposició, serà de 4 euros per planta?.
  
Article 7
  
Es modifica l'Ordre de 29 de març de 2000, de la Conselleria d'Agricultura, Pesca i Alimentació, per la qual es regulen les ajudes per a canvi varietal en determinats cítrics, de la manera següent:
  
L'article 2 dirà: ?L'import màxim de l'ajuda serà de 950 euros per hectàrea, sempre que es reempelten almenys 500 arbres per hectàrea. Si s'hi reempelten menys arbres, l'ajuda serà d'1,90 euros per arbre?.
  
Article 8
  
Es modifica l'Ordre de 20 de juliol de 1998, de la Conselleria d'Agricultura, Pesca i Alimentació, sobre ajudes per al sanejament de plantacions de cítrics afectades pel virus de la tristesa, en els termes següents:
  
L'article segon, ?Quantia de les ajudes?, queda redactat de la manera següent: ?1. El sol·licitant de l'ajuda podrà triar una de les opcions següents:
  
a) Subvenció per a arrancada i replantació per import màxim de 2.000 euros per hectàrea, sempre que es planten almenys 500 plantes per hectàrea.
  
Si es planten menys de 500 plantes per hectàrea, la subvenció màxima per a la parcel·la plantada serà el resultat de multiplicar el nombre de plantes instal·lades per 4 euros per planta.
  
b) Subvenció per a doblament de la plantació existent per import màxim de 600 euros per hectàrea quan es plantaran almenys 500 plantes per hectàrea.
  
Si es planten menys de 500 plantes per hectàrea, la subvenció màxima per a la parcel·la plantada serà el resultat de multiplicar el nombre de plantes instal·lades per 1,20 euros per planta.-
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 25 de març de 2002
  
La consellera d'Agricultura, Pesca i Alimentació,